FI Euroopan unionin virallinen lehti L 35/1

KOMISSION ASETUS (EU) N:o 87/2014,

annettu 31 päivänä tammikuuta 2014,

Euroopan parlamentin ja neuvoston asetuksen (EY) N:o 396/2005 liitteiden II, III ja V muuttamisesta siltä osin kuin on kyse asetamipridin, butraliinin, klooritoluronin, daminotsidin, isoproturonin, pikoksistrobiinin, pyrimetaniilin ja trineksapakin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan, 18 artiklan 1 kohdan b alakohdan ja 49 artiklan 2 kohdan,

sekä katsoo seuraavaa:

(1) Asetamipridin, daminotsidin, isoproturonin, pikoksistrobiinin ja pyrimetaniilin jäämien enimmäismäärät vahvistettiin asetuksen (EY) N:o 396/2005 liitteessä II ja liitteessä III olevassa B osassa. Butraliinin, klooritoluronin ja trineksapakin osalta jäämien enimmäismäärät vahvistettiin kyseisen asetuksen liitteessä III olevassa A osassa.

(2) Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi perustellun lausunnon asetamipridin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti (2). Kyseisen aineen voimassaoleviin enimmäismääriin tehtiin joitain muutoksia 30 päivänä toukokuuta 2013 annetulla komission asetuksella (EU) N:o 500/2013 (3). Ottaen huomioon nämä muutokset sekä elintarviketurvallisuusviranomaisen perustellussa lausunnossaan antamat suositukset on aiheellista alentaa jäämien enimmäismääriä sitrushedelmien, vuonankaalin, lehtisalaatin, sinappikaalin sekä Brassica spp:n lehtien ja itujen osalta. Lisäksi tiettyjen tuotteiden osalta on aiheellista pitää voimassa olevat jäämien enimmäismäärät ennallaan ja nostaa jäämien enimmäismäärää latva-artisokan osalta. Elintarviketurvallisuusviranomainen katsoi, että niiden jäämien enimmäismäärien osalta, jotka koskevat aprikooseja, persikoita, sikoja (lihaa, rasvaa, maksaa ja munuaisia), nautaeläimiä (lihaa, rasvaa, maksaa ja munuaisia), lampaita (lihaa, rasvaa, maksaa ja munuaisia), vuohia (lihaa, rasvaa, maksaa ja munuaisia), siipikarjaa (lihaa, rasvaa ja maksaa) sekä maitoa ja munia, tiettyjä tietoja ei ollut saatavilla ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Jäämien enimmäismääriä tarkastellaan uudelleen ja tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(3) Elintarviketurvallisuusviranomainen antoi perustellun lausunnon butraliinin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti (4). Butraliinin sisällyttämättä jättämisestä direktiivin 91/414/ETY liitteeseen I säädetään komission päätöksessä 2008/819/EY (5), ja jäsenvaltioille annettiin lupa myöntää lisäaika, jonka oli päätyttävä viimeistään 20 päivänä huhtikuuta 2010. Kaikki tehoainetta butraliini sisältävien kasvinsuojeluaineiden voimassa olevat luvat on peruutettu. Tästä syystä kyseisille tehoaineille vahvistetut jäämien enimmäismäärät olisi poistettava liitteistä II ja III asetuksen (EY) N:o 396/2005 17 artiklan sekä 14 artiklan 1 kohdan a alakohdan mukaisesti. Tätä ei tulisi soveltaa CXL-enimmäismääriin, jotka perustuvat käyttöön kolmansissa maissa, edellyttäen että kyseiset CXL-enimmäismäärät ovat kuluttajien turvallisuuden kannalta hyväksyttäviä. Sitä ei myöskään pitäisi soveltaa tapauksiin, joissa on vahvistettu erityiset tuonnissa sallittavat enimmäismäärät.

(4) Elintarviketurvallisuusviranomainen antoi perustellun lausunnon klooritoluronin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Se suositteli jäämien voimassa olevien enimmäismäärien pitämistä ennallaan tiettyjen tuotteiden osalta. Se katsoi, että niiden jäämien enimmäismäärien osalta, jotka koskevat omenoita, päärynöitä, viljoja, nautaeläimiä (lihaa, rasvaa, maksaa ja munuaisia), lampaita (lihaa, rasvaa, maksaa ja munuaisia) ja vuohia (lihaa, rasvaa, maksaa ja munuaisia), tiettyjä tietoja ei ollut saatavilla ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, jäämien enimmäismäärät olisi kyseisten tuotteiden osalta vahvistettava asetuksen (EY) N:o 396/2005 liitteessä II elintarviketurvallisuusviranomaisen määrittämälle tasolle. Jäämien enimmäismääriä tarkastellaan uudelleen ja tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(5) Elintarviketurvallisuusviranomainen antoi perustellun lausunnon daminotsidin jäämien voimassa olevista enimmäismääristä asetuksen (EY) N:o 396/2005 12 artiklan 1 kohdan mukaisesti. Se ehdotti jäämien määrityksen muuttamista. Kaikki daminotsidia sisältävien kasvinsuojeluaineiden voimassa olevat luvat on rajoitettu muihin kuin syötäväksi tarkoitettuihin viljelykasveihin. Sen vuoksi on aiheellista vahvistaa jäämien enimmäismäärät määritysrajan tasolle.

(6) Elintarviketurvallisuusviranomainen antoi perustellun lausunnon isoproturonin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti (6). Se suositteli jäämien voimassa olevien enimmäismäärien pitämistä ennallaan tiettyjen tuotteiden osalta. Se katsoi, että niiden jäämien enimmäismäärien osalta, jotka koskevat ruohosipulia, timjamia, nautaeläimiä (lihaa, rasvaa, maksaa ja munuaisia) ja lampaita (lihaa, rasvaa, maksaa ja munuaisia), tiettyjä tietoja ei ollut saatavilla ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, jäämien enimmäismäärät olisi kyseisten tuotteiden osalta vahvistettava asetuksen (EY) N:o 396/2005 liitteessä II elintarviketurvallisuusviranomaisen määrittämälle tasolle. Jäämien enimmäismääriä tarkastellaan uudelleen ja tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(7) Elintarviketurvallisuusviranomainen antoi perustellun lausunnon pikoksistrobiinin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti (7). Se suositteli jäämien enimmäismäärän alentamista nautaeläinten (lihan, rasvan, maksan ja munuaisten), lampaiden (lihan, rasvan, maksan ja munuaisten) ja vuohien (lihan, rasvan, maksan ja munuaisten) sekä maidon osalta Se suositteli jäämien voimassa olevien enimmäismäärien pitämistä ennallaan rukiin ja vehnän osalta ja jäämien enimmäismäärien nostamista ohran ja kauran osalta. Elintarviketurvallisuusviranomainen katsoi, että tiettyjä tietoja ei ollut saatavilla rapsinsiemeniä koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Jäämien enimmäismääriä tarkastellaan uudelleen ja tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(8) Elintarviketurvallisuusviranomainen antoi perustellun lausunnon pyrimetaniilin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti (8). Se ehdotti jäämien määrityksen muuttamista. Se suositteli jäämien enimmäismäärän alentamista sitrushedelmien, luumujen, kurkkujen, pikkukurkkujen ja kesäkurpitsojen osalta. Se suositteli jäämien voimassa olevien enimmäismäärien pitämistä ennallaan tiettyjen tuotteiden osalta ja jäämien enimmäismäärän nostamista siemenhedelmien, aprikoosien, kirsikoiden, varhaissipulin, Brassica spp:n lehtien ja itujen, yrttien ja (tuoreiden silpimättömien) papujen osalta. Se katsoi, että niiden jäämien enimmäismäärien osalta, jotka koskevat viljoja, sikoja (lihaa, rasvaa, maksaa ja munuaisia), nautaeläimiä (lihaa, rasvaa, maksaa ja munuaisia), lampaita (lihaa, rasvaa, maksaa ja munuaisia), vuohia (lihaa, rasvaa, maksaa ja munuaisia) ja maitoa, tiettyjä tietoja ei ollut saatavilla ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Jäämien enimmäismääriä tarkastellaan uudelleen ja tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(9) Elintarviketurvallisuusviranomainen antoi perustellun lausunnon trineksapakin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti (9). Se ehdotti jäämien määrityksen muuttamista. Se suositteli jäämien enimmäismäärän alentamista sikojen (lihan, rasvan ja maksan), nautaeläinten (lihan, rasvan ja maksan), lampaiden (lihan, rasvan ja maksan), vuohien (lihan, rasvan ja maksan), siipikarjan (lihan, rasvan ja maksan), maidon ja munien osalta. Se suositteli jäämien voimassa olevien enimmäismäärien pitämistä ennallaan rapsinsiementen, viljojen sekä sian, nautaeläimen, lampaan ja vuohen munuaisten osalta. Elintarviketurvallisuusviranomainen katsoi, että tiettyjä tietoja ei ollut saatavilla kuivattuja papuja ja unikonsiemeniä koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Jäämien enimmäismääriä tarkastellaan uudelleen ja tarkastelussa otetaan huomioon kahden vuoden kuluessa tämän asetuksen julkaisemisesta käytettävissä olevat tiedot.

(10) Sellaisten tuotteiden osalta, joille ei ole annettu lupia tai joiden tuontia varten ei ole vahvistettu enimmäismääriä unionin tasolla ja joille ei ole vahvistettu enimmäismääriä Codex Alimentariuksessa, elintarviketurvallisuusviranomainen katsoi, että riskinhallinnasta vastaavien tahojen on jatkettava asian tarkastelua. Nykyisen tieteellisen ja teknisen tietämyksen perusteella kyseisiä tuotteita koskevat jäämien enimmäismäärät olisi vahvistettava määritysrajan tasolle tai asetuksen (EY) N:o 396/2005 18 artiklan 1 kohdan b alakohdassa vahvistetun jäämien enimmäismäärän oletusarvon tasolle.

(11) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(12) Olisi sallittava kohtuullinen siirtymäaika ennen muutettujen jäämien enimmäismäärien soveltamista, jotta jäsenvaltiot, kolmannet maat ja elintarvikealan toimijat voivat valmistautua jäämien enimmäismäärien muuttamisesta johtuviin uusiin vaatimuksiin.

(13) Tuotteiden tavanomaisen kaupan pitämisen, jalostuksen ja kulutuksen mahdollistamiseksi tässä asetuksessa olisi säädettävä sellaisia tuotteita koskevasta siirtymäjärjestelystä, jotka on tuotettu laillisesti ennen jäämien enimmäismäärien muuttamista ja joiden osalta kuluttajansuoja säilyy tietojen mukaan korkeatasoisena.

(14) Unionin kauppakumppaneita on kuultu Maailman kauppajärjestön kautta uusista jäämien enimmäismääristä, ja niiden kannanotot on otettu huomioon.

(15) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II, III ja V tämän asetuksen liitteen mukaisesti.

2 artikla

Asetusta (EY) N:o 396/2005, sellaisena kuin se oli ennen muuttamista tällä asetuksella, sovelletaan edelleen tuotteisiin, jotka on tuotettu säännösten mukaisesti ennen 25 päivään elokuuta 2014.

3 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä kuitenkin sovelletaan 25 päivästä elokuuta 2014.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä tammikuuta 2014. Komission puolesta Puheenjohtaja José Manuel BARROSO

(1) EUVL L 70, 16.3.2005, s. 1.

(2) Euroopan elintarviketurvallisuusviranomainen; Review of the existing maximum residue levels (MRLs) for propachlor according to Article 12 of Regulation (EC) No 396/2005. EFSA Journal 2011; 9(7):2328 [59 s].

(3) EUVL L 151, 4.6.2013, s. 1.

(4) Euroopan elintarviketurvallisuusviranomainen; Reasoned opinion on the review of the existing maximum residue levels (MRLs) for butralin, according to Article 12 of Regulation (EC) No 396/2005. EFSA Journal 2012; 10(4):2651 [21 s].

(5) EUVL L 285, 29.10.2008, s. 15.

(6) Euroopan elintarviketurvallisuusviranomainen; Review of the existing maximum residue levels (MRLs) for isoproturon, according to Article 12 of Regulation (EC) No 396/2005. EFSA Journal 2011; 9(12):2453 [30 s].

(7) Euroopan elintarviketurvallisuusviranomainen; Review of the existing maximum residue levels (MRLs) for picoxystrobin, according to Article 12 of Regulation (EC) No 396/2005. EFSA Journal 2011; 9(12):2488 [35 s].

(8) Euroopan elintarviketurvallisuusviranomainen; Review of the existing maximum residue levels (MRLs) for pyrimethanil, according to Article 12 of Regulation (EC) No 396/2005. EFSA Journal 2011; 9(11):2454 [65 s].

(9) Euroopan elintarviketurvallisuusviranomainen; Review of the existing maximum residue levels (MRLs) for trinexapac, according to Article 12 of Regulation (EC) No 396/2005. EFSA Journal 2012; 10(1):2511 [38 s].